cyanic-selkie/wikianc huggingface dataset:
Øyvind Bolthof
Storspilte for Vålerenga da de vant cupfinalen i 2002, og var med i landslagsdiskusjonen, men ble aldri tatt ut. Spilte ikke en eneste seriekamp i 2005, 2006, 2007 eller 2008 sesongen. Etter 2009-sesongen ble Bolthof og klubben enig om å avslutte samarbeidet.
Jace Everett
Jace Everett (født 1972 i Evansville, Indiana) er en amerikansk country- og bluesmusiker.
Han er mest kjent for kjenningsmelodien «Bad Things» fra TV-serien True Blood.
Everett signerte med Epic Records i 2005 og ga han ut et selvtitulert debutalbum i 2006. I 2009 kom hans tredje musikkalbum Red Revelations på plateselskapet Weston Boys.
Bungalow
Noen amerikanske varianter av bungalower bruker loftsetasjen som en halv boligetasje (se bildet), og blir en litt annen variant enn det originale.
Joseph De Craecker
Joseph De Craecker (født 19. januar 1891, død 23. oktober 1975) var en belgisk fekter som deltok i de olympiske leker 1920 i Antwerpen og 1924 i Paris.
De Craecker vant en olympisk sølvmedalje i fekting under Sommer-OL 1920 i Antwerpen. Han var med på det belgiske laget i som kom på andreplass, bak Italia, i lagkonkurransen i kårde. Fire år senere, under sommer-OL 1924 i Paris, vant han sin andre olympiske medalje, også denne gang sølv i lagkonkurransen i kårde.
Lille (musikkuttrykk)
Lille er en betegnelse som settes foran notenavn for å angi i hvilken oktav de klinger i. Lille oktav er navnet på oktaven som ligger under midterste C på et piano.
Altfløyte
Altfløyten er en større og dypere tverrfløyte og hører til treblåsfamilien, den er vanligvis laget av sølvlegeringer eller andre metaller. Sammenlignet med den vanlige fløyten er den et par centimeter lengre og litt tykkere. Fløyten er stemt i G, den klinger altså en kvart dypere enn den er notert. Den dypeste tonen på instrumentet klinger som lille G. Hodestykket kan være både rett og bøyd. Et par verk i det klassiske standardrepertoaret som inkluderer altfløyte er Maurice Ravel sin komposisjon Daphnis et Chloé og Igor Stravinsky sin Vårofferet.
Maskin-til-maskin-kommunikasjon
Maskin-til-maskin-kommunikasjon, forkortet M2M og også kjent under betegnelsen «embedded mobile», er et framvoksende marked for anvendt telemetri og telematikk som bruker mobil datakommunikasjon mellom maskiner, biler eller andre gjenstander, det vil si mobilkommunikasjon mellom ikke-menneskelige abonnenter. Et vanlig karaktertrekk ved M2M er at SIM- eller RFID-kortene som kommuniserer er integrert i maskinene eller gjenstandene av fabrikanten, og dermed ikke lar seg bytte ut med den mulighet det ville gitt for fritt valg av teleaktør. Markedet omfatter mobile data- og kommunikasjonstjenester for måling og overvåking av funksjoner, sporing av gjenstander, samt system- og flåtestyring. Analyseselskapet Gartner Group mener at 200 millioner enheter vil være tilkoblet innen 2012,, mens Juniper Research spår at det vil være 412 millioner tilknytninger innen 2014. Mindre optimistiske anslag antyder 187 millioner tilknytninger i 2014.
Trafikken skjer mellom to maskiner som har innebygd samme kommunikasjonsutstyr (normalt et SIM-kort), men dataene som overføres vil ofte være generert av sensorer eller andre måleapparater på maskinen(e). Tjenestene bruker normalt CDMA- eller GSM-basert teknologi for mobilkommunikasjon, men kan også bruke RFID-teknologi på kortere avstander. Til sjøs kan maskin-til-maskin-kommunikasjon også skje via kystradio, som tilfellet er med automatisk nødpeileutstyr, VHF-Data, og Bastøyfergens betalingsterminaler. Det er tildelt egne internasjonale nummerserier uten landkoder for M2M-telefonnumre, og roamingprisene er lavere enn for ordinær mobiltelefoni. Det er utviklet noen Microsoft-kompatible industristandarder for programvaren i systemene, kalt BITXML og M2MXML.
Bruk av M2M
Eksempler på bruk av maskin-til-maskin-kommunikasjon kan være:
Verdikjeden for M2M
Verdikjeden for maskin-til-maskin kommunikasjon forventes å domineres av tre slags aktører:
En gruppe amerikanske teleselskaper har gått sammen om å etablere et eget utviklingsmiljø for M2M-teknologi.
Se også
Trådløst sensornettverk
Arkeologiåret 1916
Arkeologiåret 1916 er en oversikt over blant annet utgravninger, fødte og avdøde personer med tilknytning til arkeologi i 1916.
Cassius
Cassius var en fransk house-duo bestående av Philippe Cerboneschi og Hubert Blanc-Francard, bedre kjent som Philippe Zdar og Boom Bass. De har gitt ut fem album: 1999, Au Rêve, 15 Again, Ibifornia og Dreems.
Den 19. juni i 2019, omkom Philippe Cerboneschi etter å ha falt ned fra en bygning i Paris. Han ble bare 52 år gammel. To dager senere kom deres siste album Dreems ut.
Belgias flagg
Belgias flagg inneholder tre like brede vertikale striper, sort (venstre), gult (midten) og rødt (høyre). Det er inspirert av det franske flagget. Fargene er hentet fra fargene (tinkturene) i grevskapet Brabants våpenskjold, som har svart skjold med en opprett gull løve med rød tunge og røde klør. Nasjonalflagget, slik det brukes på land, har størrelsesforholdet 13:15. Opphavet til det uvanlige størrelsesforholdet, tilnærmet kvadratisk, er ukjent. Flagg i størrelsesforholdet 2:3 er i utstrakt bruk.
Flagget ble innført 23. januar 1831, ikke lenge etter at belgierne fikk sin uavhengighet fra Nederland. Flagget hadde spilt en stor rolle under uavhengighetskrigen, siden et eldre flagg med horisontale striper ble brukt under tidligere opprør i 1789, da imot Østerrike, som kontrollerte Belgia på den tiden. Rekkefølgen på fargene var da rødt over svart over gult.
Handelsflagg
Belgias handelsflagg har de samme farger som nasjonalflagget, men i et mer ordinært størrelsesforhold, 2:3. I praksis benyttes ofte flagg i samme størrelsesforhold på land i stedet for flagget med de offisielle, men uvanlige målene.
Orlogsflagg
Orlogsflagget skiller seg helt fra nasjonalflagget og handelsflagget. Det består av en hvit duk med de belgiske fargene disponert som et diagonalkors, såkalt andreaskors, som i Belgisk sammenheng er bedre kjent som Burgund-korset og stammer fra tiden da Belgia hørte under hertugene av Burgund. I den øvre trekanten er det plassert korslagte kanoner med en krone over, alt i svart. I den nedre trekanten finnes et svart anker. Den hvite duken symboliserer at Belgias marine etter den andre verdenskrig ble dannet av skip tilhørende den britiske marinen. Den britiske marinens orlogsflagg kalles white ensign. Orlogsflagget ble innført 23. februar 1950 og ble heist første 2. mars samme år. Orlogsflagget er i størrelsesforholdet 2:3.
Statsflagg
Belgia har et særlig flagg for statsskip. Dette statsflagget er som handelsflagget, men med tillegg av en løve med kongekrone over, det hele i svart.
Ewald von Kleist
Paul Ludwig Ewald von Kleist (født 8. august 1881 i Braunfels i Tyskland, død 13. november 1954 i Sovjetunionen) var en tysk offiser i hæren som ble utnevnt generalfeltmarskalk under andre verdenskrig. Han deltok også i første verdenskrig.
Kleist ble etter andre verdenskrig dømt til 25 års fengsel for krigsforbrytelser. Han døde i fangenskap.
Imperialisme
Imperialisme er en stats bestrebelse for å skaffe seg politisk, kulturell, økonomisk eller militært herredømme utover sine egne grenser. I klassisk, vestlig form hadde den sitt høydepunkt fra 1870 til 1914. Ordet kommer av latin (imperare – å befale). Imperialismen var en maktkamp mellom stormaktene, der det handlet om å skaffe seg råvarer, arbeidskrefter og skatter fra de innfødte. Samtidig ønsket man å påvirke koloniene med ens egen religion, språk, kultur og teknologi. Mens imperialisme gir assosiasjoner til politisk, økonomisk og kulturell undertrykkelse, har imperium en sammensatt betydningshistorie, og brukes blant annet som et analytisk begrep for å fange trekk ved dagens globale politikk.
Ewald von Kleist
Bakgrunn og tidlig karriere
Ewald von Kleist tilhørte adelsslekten Kleist, faren var Christof Hugo von Kleist, en høyere tjenestemann.
Belgias flagg
Kongeflagg
Belgias konge fører en purpurfarget duk med Belgias kongelig kronede riksvåpen i midten og med kongens monogram i flaggets fire hjørner. Flagget er kvadratisk.
Imperialisme
Imperialisme er intet nytt fenomen. Fenomenet er kjent i alle verdensdeler til alle tider. Det har forekommet i den antikke historien fra Romerriket, antikkens Hellas, Det persiske rike, det ottomanske imperiet, det gamle Egypt, det aztekiske imperiet, det britiske imperiet, Djengis Khan og i andre områder. Selv om praksisen har eksistert i tusener av år er terminologien «imperialismens tidsalder» knyttet til kappløpet om Afrika på 1800-tallet.
Ewald von Kleist
Bakgrunn og tidlig karriere
9. mars 1900 ble han fanejunker i feltartilleriregimentet Generalfeldzeugmeister nr. 3 og ble etterhvert rittmester og senere løytnant.
Imperialisme
Sentrale forutsetninger for imperialismen
Det finnes ingen enkeltstående grunner til imperialismen. En rekke teorier er lansert for å forsøke å forklare fenomenet. Årsakene kunne variere alt etter «avsenderland» og situasjonen i «mottakerlandet». Noen land har hatt råvarer som sitt viktigste mål, og for andre har for eksempel nasjonalismen spilt en avgjørende rolle. Å modernisere koloniland har også vært oppgitt som en drivkraft.
Nye medisiner
Utviklingen i legevitenskapen bidro til nye medisiner som kunne beskytte imperialistene fra eksotiske sykdommer slik som malaria. Kinin er det eldste antimalariamidlet og det eneste frem til 1940-tallet.
Sosialimperialisme
Ta bort fokus fra innenriksproblemer slik som store ulikheter og dyp fattigdom. Økte inntekter fra kolonier kunne brukes hjemme til sosiale ordninger og hadde støtte i den sterkt voksende arbeiderklassen.
Ewald von Kleist
Bakgrunn og tidlig karriere
1. desember 1933 ble Kleist forfremmet til generalløytnant og steg videre i gradene, men ble avskjediget etter Blomberg-Fritsch-affæren og skaffet seg et gods ved Wrocław for å sikre pensjonisttilværelsen.
Imperialisme
Sosialdarwinisme
En tolkning av Darwins lære med målet om å «sivilisere de svake» innebar i at den rike vesten hadde plikt til å hjelpe de «fattige» og «uvitende» med å få «skikk» på seg selv. Dette kommer til uttrykk i Rudyard Kipling's dikt The White Man's Burden fra 1899. Der tar han til orde for at den hvite mann har en plikt til å sivilisere de usiviliserte som han betegner som en blanding av halvt djevel og halvt barn. Ettersom man trodde lavt utviklingsnivå skyldtes dårlige arveanlegg hos de innfødte, måtte de som hadde kommet lenger i utviklingen påta seg ansvaret for å styre. Kampen mot barbariske straffemetoder og slavehandelen var også argumenter som ble brukt. Spesielt kampen mot de arabiske slavehandlerne ble viet stor oppmerksomhet og ble den første store opinionsbevegelsen i europeisk historie.
Ewald von Kleist
Andre verdenskrig
Kleist ble tatt inn igjen i aktiv tjeneste ved begynnelsen av andre verdenskrig og deltok som befalshaver av det XXII. motoriserte armekorps under felttoget i Polen i 1939. I mai 1940 dannet Panzergruppe Kleist spydspissen under slaget om Frankrike. I april 1941 deltok Kleist under Balkanfelttoget som ble ledet av generalfeltmarskalk Wilhelm List. Under Russlandfelttoget i juni samme år ledet han pansergruppe 1, som blant annet var ansvarlige for å bryte gjennom Stalinlinjen. I samarbeid med generaloberst Heinz Guderians Pansergruppe 2 erobret Kleists Pansergruppe 1 over 800 sovjetiske panservogner og tok omtrent 1,500 krigsfanger under slagene ved Uman og Kyiv. Som påskjønnelse ble Kleist og Guderians pansergrupper gjort om til panserarmeer, slik at offiserene ble overbefalshavere på linje med andre befalshavere i hæren.
Imperialisme
Sosialdarwinisme
Etter første verdenskrig ble den offisielle begrunnelsen for videre kolonistyre «velferd», «omsorg» og «tilsynsstyre» til områdene kunne stå på egne ben. Etter hvert ble det også bevilget midler til «utvikling» i koloniene. Slik går det en linje fra imperialismen til dagens u-hjelp.
Ewald von Kleist
Andre verdenskrig
Kleist ble overbefalshaver av Heeresgruppe A, den 22. november 1942 og 1. februar 1943 generalfeltmarskalk. Etter flere tilfeller av uenighet med Hitler om krigføringen i øst, ble Kleist i mars 1944 avskjediget og erstattet av Ferdinand Schörner. I kjølvannet av 20. juli-attentatet ble Kleist arrestert, men til forskjell fra sin slektning Ewald von Kleist-Schmenzin, som var involvert i den tidligere septembersammensvergelsen og hadde nær kontakt med Goerdeler-kretsen, ble Kleist senere satt fri.
Imperialisme
Kirkens ønske om misjonering
Noen kristne bevegelser så det som en plikt å omvende hedningene i «usiviliserte» land ut ifra Bibelens misjonsbefaling, Matteus 28:18-20: «''Meg er gitt all makt i himmel og på jord. Gå derfor ut og gjør alle folkeslag til disipler, idet dere døper dem til Faderens og Sønnens og Den hellige ånds navn og lærer dem å holde alt det jeg har befalt dere. Og se, jeg er med dere alle dager inntil verdens ende''.» For de troende ble det ansett som en plikt enten å støtte eller selv delta aktivt i misjoneringsarbeidet overfor fremmede kulturer.
Ewald von Kleist
Etter krigen
I 1945 ble Kleist arrestert av amerikanske styrker og utlevert til Jugoslavia der han ble dømt til 15 års fengsel for krigsforbrytelser.
Imperialisme
Etterspørselen etter råvarer
Etterspørselen etter råvarer som følge av industrialiseringen ble stadig viktigere utover på 1800-tallet.
Dexter Blackstock
Dexter Blackstock (født 20. mai 1986) er en engelsk fotballspiller som for tiden er klubbløs.
Imperialisme
Våpenoverlegenhet
Det var helt avgjørende for erobringer at vesten hadde total våpenteknisk overlegenhet. Amerikaneren Hiriam Maxim fant opp maskingeværet i 1880-årene. Maxim-geværet er blitt omtalt som imperialismens vidunderverktøy. Dette gjorde det mulig for et fåtall soldater og offiserer å stå i mot en «horde» av innfødte som stormet mot en sikker død.
Ewald von Kleist
Etter krigen
I 1948 ble han utlevert til Sovjetunionen der han ble dømt til 25 års fengsel for krigsforbrytelsene. Kleist satt i fangeleiren Vladimirovka sammen med blant andre generalfeltmarskalk Friedrich Paulus, artillerigeneral Helmut Weidling, Ferdinand Schörner og sjefen for Hitlers livvakt, SS-Gruppenführer Johann Rattenhuber. Kleist var den høyest rangerte tyske offiseren som døde i sovjetisk fangenskap.
Dexter Blackstock
Han er angrepsspiller, og har representert på U-20 nivå.
Imperialisme
Imperialistiske nasjoner i Europa
Tyskland, Belgia, Spania, Frankrike, Italia, Portugal og Storbritannia var landene som deltok i kampen om territorier. Imperialismen gikk verst utover de dårlig utviklede landene i Afrika og Asia. I 1885 på Berlin-konferansen møttes de europeiske stormaktene for å diskutere hvordan koloniseringen av Afrika skulle foregå. Det var ingen representanter for noen av landene i Afrika til stede på denne konferansen.
Ilmenau
Ilmenau er med 26,313 innbyggere den største byen i Ilm-Kreis, en landkrets i Thüringen i Tyskland. Byen nevnes første gang i 1273.
Dexter Blackstock
Biografi
Blackstock startet sin fotballkarriere i Oxford United, men ble solgt til Southampton for £275 000 i mai 2003. Han debuterte i Premier League den 16. oktober 2004 mot Everton, og scoret 3 mål i Ligacupen mot Colchester United den 27. oktober 2004. Sitt første ligamål for Southampton fikk han bokført den 13. november 2004 da de vant 2-1 over Portsmouth. Etter å ha spilt 9 ligakamper og scoret 1 ligamål for the Saints i første del av 2004/05-sesongen ble han i februar 2005 lånt ut til Plymouth Argyle. Han debuterte for Plymouth den 5. februar 2005 i en ligakamp mot Reading, mens hans første mål for the Pilgrims kom 22. februar 2005 i en ligakamp mot Sheffield United. Etter å ha scoret 4 ligamål på 14 kamper for Plymouth returnerte han til Southampton da 2004/05-sesongen var over.
Imperialisme
Marxistisk syn på imperialismen
Der historikerne setter opp lister over årsaker som virker i forskjellige og tildels tilfeldige kombinasjoner, så søker andre en mer systematisk forklaring, slik som Lenin. Kort fortalt mente han at imperialismen var en naturlig videreutvikling av vestens kapitalisme.
Ilmenau
Vennskapsbyer
Ilmenau er vennskapsby med Homburg i Tyskland, Wetzlar i Tyskland, Blue Ash i USA og Targu Mures.
Dexter Blackstock
Biografi
Blackstock spilte 6 ligakamper for the Saints i starten på 2005/06-sesongen før han i oktober 2005 skrev under på en 1-måneds utlånsavtale med Derby County. Han debuterte i ligasammenheng for Derby mot Queens Park Rangers den 29. oktober 2005, og i denne kampen scoret han også sitt første mål for Derby County. Utlånsavtalen ble forlenget med en måned to ganger, men da Southamptons manager Harry Redknapp forlot klubben i desember 2005 ble Blackstock hentet tilbake etter å ha spilt 9 ligakamper, og scoret 3 ligamål, for the Rams. I siste del av 2005/06-sesongen scoret han 3 ligamål på 13 kamper for Southampton.
Imperialisme
Marxistisk syn på imperialismen
I marxistisk språkbruk betegner imperialisme det Lenin omtalte som kapitalismens høyeste stadium, med følgende kjennetegn:
Lenin mente videre at imperialismen vil bære med seg en stadig kime til krig siden de imperialistiske stormaktene kun kan ekspandere på bekostning av hverandre. Dette synspunktet har blitt kritisert av enkelte nye marxister, blant andre Kees van der Pijl som mener at utviklingen av et transnasjonalt borgerskap med felles interesser opphever denne motsetningen og gir grunnlag for en imperialistisk fred. I henhold til en marxistisk analyse er altså ikke imperialismen avhengig kolonialisme, det dreier seg fremfor alt om at rike stater, imperialiststater, benytter seg av sin styrke til å generere profitt fra og vinne markedsandeler i den fattige verden.
Dexter Blackstock
Kilder
Headline Book Publishing, London. ISBN 0-7553-1526-X
Per Ditlev-Simonsen
Familie og yrkeskarrière
Per Ditlev-Simonsen, kalt «Diffen» blant venner, er sønn av skipsreder Sverre Ditlev-Simonsen og Lily Kaurin. Han er dermed sønnesønn av Olaf Ditlev-Simonsen og nevø (brorsønn) av Olaf Christian Ditlev-Simonsen. Ditlev-Simonsen har altså skipsfartsbakgrunn på farssiden og embetsmannsbakgrunn på morssiden. Farfaren, faren og to onkler var skipsredere, mens morfaren nedstammet fra en lang rad av prester. Barndomshjemmet var preget av sterk familiefølelse, kombinert med samfunnsengasjement og interesse for kunst og kultur.
20. etappe i Tour de France 2007
Den '''20. etappen''' i Tour de France 2007 var en 146 km lang etappe som gikk fra Marcoussis til Paris. Etappen inneholdt 2 spurter og 2 fjellpasseringer; 2 kategori 4 stigninger.
Per Ditlev-Simonsen
Familie og yrkeskarrière
Han gikk på den private folkeskolen Ris gymnas, tok examen artium på realfagslinjen i 1950, og året etter studentfagkurset ved Oslo handelsgymnasium. Den videre utdannelsen gjenspeilet hans tidlig utstakede karrierevei – han skulle gå inn i familierederiet. Han avtjente verneplikten i Hans Majestet Kongens Garde, hvor han tok et befalsskurs, og studerte ved Stanford University i California, hvor han ble uteksaminert med Bachelor of Arts i økonomi og historie i 1955. Han studerte også språk i Frankrike, og arbeidet en tid innen sjøforsikring og skipsmegling ved Willies, Faber & Dumasi i London.
20. etappe i Tour de France 2007
1. sprint (Châtenay-Malabry)
Etter 74 km
Per Ditlev-Simonsen
Familie og yrkeskarrière
Per Ditlev-Simonsen var fra 1955 til 1993 kompanjong i familiens rederi Sverre Ditlev-Simonsen & Co (SDS), og har hatt en rekke administrative stillinger og styreverv i deres familieeide virksomheter. Da staten måtte redde Christiania Bank og Kreditkasse i 1991, som følge av bankkrisen, ble Ditlev-Simonsen utsett til styreformann. Han var også styreformann i Norske Liv 1993–1999 og K-Fondsforsikring A/S 1997–1999 og styremedlem i Christiania forsikring 1999–2001.
I sine ungdomsår spilte han bandy i sportsklubben Ready, og er bokført med to ungdomslandskamper mot Sverige. Han var senere klubbens formann 1962–1963. Han har også vært engasjert innen styret for Ski-VM 2011, hvor han har vært medlem siden 2007.
20. etappe i Tour de France 2007
2. sprint (Inngang Champs-Elysées)
Etter 108,5 km
Per Ditlev-Simonsen
Familie og yrkeskarrière
Ditlev-Simonsens store lidenskap er bøker, med biografier og historiebøker som klare favoritter. Fra 1984 til 1999 eide han Trolltun i Vågå, et anlegg med gamle laftede hus, som ble omhyggelig satt i stand.
Per giftet seg i 1960 med Benedicte Werring (1935–1990), og de fikk datteren Cecilie Ditlev-Simonsen i 1964. I 1992 giftet han seg med Turi Klaveness (1941–).
20. etappe i Tour de France 2007
1. klatring (Côte de Saint-Rémy-les-Chevreuse)
4. kategori etter 51 km
Per Ditlev-Simonsen
Politisk arbeid
Ditlev-Simonsen kom inn i Oslo bystyre og formannskap ved kommunevalget i 1975, og ble sittende i to perioder. Han var medlem av helserådet og Helse- og sykehusutvalget (varaformann 1976–1979), i en tid hvor de kommunale sykehusene i Oslo gjennomgikk en omfattende utbygging og modernisering. I 1982 etterfulgte han Jan P. Syse som formann i Oslo Høyre, og satt i denne posisjonen inntil 1988. Han satt også i Høyres sentralstyre fra 1982 til 1991, de første årene i kraft av formannsvervet i Oslo Høyre.
Etter stortingsvalget 1989 ble Jan P. Syses regjering mellom Høyre, Kristelig Folkeparti og Senterpartiet dannet, og fra 16. oktober 1989 var Ditlev-Simonsen statsråd i Forsvarsdepartementet. Ditlev-Simonsen hadde vært opptatt av Forsvaret siden ungdommen, og var sterk tilhenger av det transatlantiske samarbeidet i sikkerhetspolitikken. Hans tid som forsvarsminister ble preget av Berlinmurens fall og Tysklands gjenforening. Dette krevde nytenkning om Forsvarets utvikling, og Ditlev-Simonsen tok initiativet til å opprette en forsvarskommisjon med Kåre Willoch som formann. Jan P. Syses regjering gikk av den 3. november 1990.
20. etappe i Tour de France 2007
2. klatring (Côte de Châteaufort)
4. kategori stigning etter 54,5 km
Per Ditlev-Simonsen
Politisk arbeid
Ved kommunevalget i 1995 ble Ditlev-Simonsen nominert til toppkandidat på Oslo Høyres liste. Ved bystyrets konstituering i oktober samme år ble han valgt til byens ordfører, og han satt i tre perioder frem til 2007.
Avgang
I august 2007 avslørte avisen Dagens Næringsliv at Ditlev-Simonsen på 1990-tallet hadde en bankkonto i den sveitsiske banken som da het Schweizerische Kreditanstalt. Dette hadde han ikke oppgitt til norske skattemyndigheter, og Ditlev-Simonsen erkjente dette samme dag. Kontoen ble ifølge ham selv avsluttet før han ble ordfører i Oslo. Han ble av Høyres leder Erna Solberg oppfordret til å trekke seg fra Oslo Høyres valgkamp fram mot kommunestyrevalget 10. september 2007, fordi saken øket fokuset på hans private økonomi og skattejuks og ikke på partiets politikk. Som følge av medieoppmerksomheten annonserte Ditlev-Simonsen sin avgang fra ordførervervet 22. august. Ditlev-Simonsens avskjedssak ble behandlet og innvilget på møte i Oslo bystyre 29. august 2007.
20. etappe i Tour de France 2007
Eksterne lenker
2007 Tour de France, Stage 11 to Stage 20
Per Ditlev-Simonsen
Avgang
Per Ditlev-Simonsen er far til Cecilie Ditlev-Simonsen, tidligere informasjonsdirektør i Norsk Hydro, og Sverre Ditlev-Simonsen. De innrømmet begge 20. august 2007 at de også har hatt hemmelige konti i Sveits, hver på 750 000 kroner.
Utmerkelser
Ditlev-Simonsen ble i 1997 utnevnt til storridder av Den islandske falkeorden. I 2013 mottok han St. Hallvard-medaljen fra Oslo kommune.
Paul Chaffey
Paul André Chaffey (født 10. juli 1965 i Oslo; uttales ) er en norsk næringslivsmann og politiker (H, tidligere SV). Han er fra 16. oktober 2013 statssekretær i Kommunal- og moderniseringsdepartementet for Høyre i Erna Solbergs regjering. Chaffey var fra 2001 til 2013 administrerende direktør i NHOs forening for kunnskaps- og teknologibedrifter, Abelia.
John Liu Dinghan
John Liu Dinghan (født i 1917 i Kina, døde 20. desember 2007 i Cangzhou) var en katolsk biskop i bispedømmet Cangzhou (kurienavn: Xianxian) i provinsen Hebei i Folkerepublikken Kina.
Paul Chaffey
Han ble innvalgt på Stortinget fra Akershus i 1989 for SV og satt i to perioder til 1997. Han var leder i Sosialistisk Ungdom 1988–1990. Han meldte seg ut av SV i 1997 og har siden tatt avstand fra sine tidligere sosialistiske standpunkter og er nå statssekretær for Høyre. Chaffey skrev kapittelet «Globaliseringens myter og motkrefter» i boken Åpen verden – et forsvar for globaliseringen, utgitt av Civita i 2004.
John Liu Dinghan
Bakgrunn
Han kom ikke fra noen katolsk familie, men lot seg døpe i 1933 mens han gikk på videregående skole. I 1937 begynte han studier ved jesuittenes industri- og handelsuniversitet i Tianjin og trådte inn i jesuittordenen to år etter.
Paul Chaffey
Bakgrunn
Han er sønn av tidligere universitetslektor i engelsk ved Universitetet i Oslo, Patrick Nigel Chaffey (1938–2006), og rådgiver (1945–). Paul Chaffey vokste opp i Bærum og gikk på Evje barneskole fra 1972 til 1978, Gjettum ungdomsskole mellom 1978 og 1981 og fullførte videregående (naturfaglig linje) ved Valler i 1984, hvor han var elevrådsleder fra 1982–1983.
John Liu Dinghan
Prest
I 1947 studerte han teologi i Shanghai og ble presteviet i 1950. Fire år etter ble han utnevnt til ordenens superior for det nordlige Kina.
Paul Chaffey
Bakgrunn
I 1985 forsøkte han å bli leder av Norges Gymnasiastsamband, men ble slått av Unge Høyres Randi Behn Jensen (116 mot 73 stemmer ) og ble kun medlem av sentralstyret. I 1985–1986 studerte han statsvitenskap ved UiO, før han tok historie grunnfag i 1988–1989. Chaffey er samboer med Lisa Bang og har tre barn.
John Liu Dinghan
Prest
Mellom 1955 og 1979 var han fengslet for sin tros skyld i tre perioder og gjennomgikk i tyve år reform ved arbeid, under kulturrevolusjonen blant annet som svinerøkter.
Paul Chaffey
Politisk
Paul Chaffey engasjerte seg politisk i ung alder, og meldte seg som 16-åring inn i Det Liberale Folkepartiets Ungdom i 1981. Etter å «ha sett skjevheten i verden» gjorde han som 18-åring en politisk helomvending og ble medlem av Sosialistisk Ungdom i 1983. Han ble styremedlem i Bærum Sosialistisk Ungdom i samme år. Han var deretter fylkessekretær i Oslo mellom 1984 og 1985. Mellom 1986 og 1988 var Chaffey organisasjonssekretær for den landsdekkende organisasjonen (SU), og var deres leder mellom 1988 og 1990. Chaffeys to år som leder av SU har blitt ansett som organisasjonens mest radikale periode. Kort tid etter at han ble valgt, gikk SU ut i media og kritiserte den nylig vedtatte utlendingsloven, og sa at de ville at asylsøkere som ikke hadde blitt sikret en individuell behandling av sakene sine, burde «skjules», da disse sto i fare for å bli utvist. Chaffey kritiserte Arbeiderpartiet for å «ikke føre sosialdemokratisk politikk», og hevdet at de støttet rasisme ved å vedta Utlendingsloven.
John Liu Dinghan
Biskop
Han var blant de biskoper som ble bispeviet uten pavelig mandat i Folkerepublikken Kina etter 1979. Den i Romas øyne illegitime, men gyldige, bispevielsen, ble foretatt 10. oktober 1982 med den selv kinavalgte/ordinerte «patriotiske» biskop Joseph Zong Huaide av Jinan som hovedkonsekrator.
Paul Chaffey
Politisk
Mellom 1986 og 1989 var Chaffey medlem av lands- og sentralstyret i Sosialistisk Venstreparti. Han skrev to bøker i løpet av denne perioden: Lik rett til utdanning i 1986 og Grønn framtid?: vår miljøpolitiske utfordring i 1989. Han ble valgt til stortingsrepresentant for Akershus i 1989 i en alder av 24 år. Allerede i 1990 noterte han seg som den nest flittigste taler fra Akershus på Stortingets talerstol, med hele 46 innlegg mellom valget i 1989 og sommeren 1990. Chaffey ble gjenvalgt som stortingsrepresentant i 1993. I sin første periode tok han over for Theo Koritzinsky som medlem av Stortingets utenrikskomité og Stortingets utvidede utenrikskomité. I sin andre periode var han sekretær for Stortingets energi- og miljøkomité. I begge periodene (1989-1997) var han utenrikspolitisk talsmann for SV.
John Liu Dinghan
Biskop
Han var samtidig rektor for provinsen Hebeis presteseminar i Shijiazhuang fra 1986 og til 2003.
Paul Chaffey
Politisk
Paul Chaffey demonstrerte på denne tiden i flere demonstrasjonstog og skrev flere innlegg, hvor han tok til orde for antirasisme, miljøvern, kjønnskvotering og motstand mot pornografi, EU og GATT. I 1994 stemte han nei til norsk medlemskap i Den europeiske union på grunn av frykt for høyere arbeidsløshet og bekymring for demokratisk underskudd, men uttalte til Dagsavisen i 2009 at han «følte seg ubekvem», og at han som tidligere liberaler og tilhenger av britisk trotskisme delte mange europeiske sosialisters visjoner om et mer integrert Europa.
John Liu Dinghan
Biskop
Han fikk anledning til å besøke Manila i 1992 for legeundersøkelser, og ordinerte deretter i 1993 en koadjutorbiskop, Peter Hou Jingwen, som overtok som ordinarius da han selv lot seg pensjonere i 1998. Biskop Hou omkom i en bilulykke kort etter, den 23. oktober 1999. Dermed måtte biskop Liu midlertidig trå til igjen som ordinarius, da i en alder av 82 år. Da biskop Joseph Li Liangui ble ordinert i 2000, kunne han igjen gå tilbake til pensjonisttilværelsen, selv om han i navnet fortsatte som rektor i Shijiazhuang-seminaret noen år til.
Han døde av kreft 20. desember 2007 i Cangzhou.
Halsnæs kommune
Halsnæs kommune, siden 1. januar 2008 navnet på den tidligere danske kommunen Frederiksværk-Hundested på Sjælland i Region Hovedstaden. Kommunen avholdt i mai 2007 en folkeavstemning om kommunens navn og vinnernavnet ble Halsnæs. Den 22. mai 2007 besluttet byrådet å søke om lov til å endre kommunenavnet til Halsnæs kommune med virkning fra 1. januar 2008. Kommunen ble opprettet ved den danske kommune- og regionreformen med virkning fra 1. januar 2007.
John Liu Dinghan
Episkopalgenealogi
Hans episkopalgenealogi er:
Halsnæs kommune
Halsnæs kommune er en sammenslåing av Frederiksværk kommune og Hundested kommune.
Kommunens største byer er Frederiksværk og Hundested. I kommunen ligger også Ølsted.
I kommunen ligger polarforskeren Knud Rasmussens Hus som er museum.
Lokaldemokrati
Ved kommunalvalget 15. november 2005 ble Socialdemokratiet det største parti og fikk rent flertall, og sosialdemokraten Helge Friis ble borgermester. I kommunen var partiet Venstre splittet i tre ulike lister.
Mandatfordelingen etter kommunalvalget i 2005 ble slik, med andelen av valgstemmene i parentes:
Etter kommunalvalget i 2017 hadde byrådet i kommunen 21 medlemmer og mandatfordeling per 1. januar 2018 var som følger:
Paul Chaffey
Næringsliv
I 1997 forlot han politikken, og ble i 1998 ansatt som spesialrådgiver i Statoils konsernstab for helse, miljø og sikkerhet. Mellom 1999 og 2001 var han Statoils direktør for markedsføring og energi. Chaffey har vært styremedlem i Statoil Norge AS, Svenska Statoil AB, Universitetet i Oslo, leder av styret i Norsk utenrikspolitisk institutt (NUPI), og Europaprogrammet (1990-97) samt i Amnesty Internationals norske seksjon og i likestillingssenteret. Han ble vraket som styreleder i NUPI i 2006 av daværende kunnskapsminister og tidligere partifelle Øystein Djupedal (SV), til fordel for Kjetil M. Stuland fra Rogalandsforskning.
Den 19. juni 2001 ble han direktør for den nystiftede IT-bransjeforeningen Abelia, NHOs forening for kunnskaps- og teknologibedrifter, som han har vært administrerende direktør i siden. Abelia er oppkalt etter den norske matematikeren Niels Henrik Abel, og jobber for økte investeringer i forskning og utvikling og utdanning. Chaffey har som leder av Abelia kritisert Jens Stoltenbergs andre regjering for å satse for lite på innovasjon og videreutdanning.
Chaffey har de siste årene vært foredragsholder på flere konferanser, blant annet ved «Tenk om...»-konferansen i 2010, sammen med Jon Schau, Johan H. Andresen jr. og Arthur Buchardt. I oktober 2010 deltok han i programmet «Leder for en dag» i regi av Ungt Entreprenørskap, hvor en 18 år gammel skoleelev fikk være leder sammen med ham for en dag.
Politiske standpunkter
På tross av at han stemte nei til norsk medlemskap i Den europeiske union i 1994, på grunn av unionens «demokratiske underskudd», har han siden blitt tilhenger av norsk medlemskap i unionen, og har kritisert SV for ikke å endre sitt EU-standpunkt når 1 av 4 av deres velgere er EU-tilhengere. Han har også uttrykt støtte til EUs tjenestedirektiv, men har dog uttalt seg kritisk til Datalagringsdirektivet.
Chaffey har sagt at han har gått fra «å være rød-grønn til blå-grønn», og i 2009 skrev han i Dagsavisen at «det er mulig å kombinere økonomisk vekst og kraftige kutt i klimagassutslippene».
I 2001 deltok han i en radiodebatt med Jon Michelet, redaktør i Klassekampen, som kalte ham «opportunist» og kritiserte ham for å bytte standpunkter som det passet ham. Klassekampen lanserte videre en fast spalte kalt «Ukens Chaffey», som senere byttet navn til «På den andre siden», hvor de fokuserte på kjente personer som byttet politisk standpunkt i offentligheten.
Han har også kritisert den norske venstresiden for å være refleksivt og ubegrunnet antiamerikansk, og for ikke å ha et reelt alternativ til markedsøkonomien. Chaffey har snakket om det han kaller venstresidens «godhetshegemoni», og har kritisert høyresiden for å «fremstå som mindre opptatt av det gode».
Verv
Chaffey har sittet i flere styrer og utvalg, og sitter (oktober 2010 ) i blant andre disse:
Bergurtemåler
Bergurtemåler (Scopula incanata) er en sommerfugl i gruppen av de egentlige målere (Geometridae). Den finnes nord til Møre og Romsdal i Norge.
Utseende
En middelsstor (vingespenn 25 – 28 mm), slank, lysgrå måler. Vingene er lysgrå med spredte, mørkere skjell, med fire, ofte noe utydelige, litt mørkere grå eller brunlige tverrbånd. Midt i hver vinge er det en liten, svart flekk kantet med hvitt. Larven er lang og tynn, naken, grå med svarte og hvite flekker.
Levevis
Denne artens larver kan gå på ulike planter, blant andre tungras og rogn. Man kan finne de voksne målerne i juli.
Tale Næss
Tale Næss Lysestøl (født 22. mars 1969 i Bærum) er en norsk forfatter og dramatiker. Næss har hovedfag i filmvitenskap fra Norges teknisk-naturvitenskapelige universitet, har studert sosialantropologi og folkloristikk ved Universitetet i Oslo og har gått forfatterstudiet ved Høgskolen i Telemark – Bø. Hun debuterte som forfatter i 1992 med romanen Månen har ikke hender, og har siden skrevet lyrikk, romaner og drama for film, radio og teater.
Bergurtemåler
Utbredelse
Arten finnes i hele Europa, bortsett fra Island, Storbritannia, Irland og Nederland. I Norge er den funnet over hele Sør-Norge nord til Møre og Romsdal.
Tale Næss
Tale Næss Lysestøl er datter av forfatterne Inga E. Næss og Axel Jensen, men har tatt sin stefar Peder Martin Lysestøls etternavn. Hun er gift med skuespilleren Trond Peter Stamsø Munch. I perioden 1997–2002 bodde hun i Trondheim kommunes dikterbolig Adrianstua.
Hun er stipendiat (fra 2016) som Artistic Research Fellow i scenetekst på Kunsthøgskolen i Oslo, Teaterhøgskolen, hvor hun også underviser.
Tordesillas
Tordesillas er en by i den spanske provinsen Valladolid og ligger i nærheten av Duero-elva. Tidligere var Tordesillas ofte en kongelig residens. Den 7. juni 1494 ble Tordesillastraktaten mellom Spania og Portugal signert i byen.
Utbrenthet
Utbrenthet er i dag et begrep som brukes først og fremst om personer som har «kjørt seg for hardt» på jobben, ofte i kombinasjon med belastninger i privatlivet. Utbrenthet kan utvikle seg når kroppens antistressmekanismer aldri får muligheten til å hvile. Vi kaller det ofte «utbrenthet» eller «å møte veggen» når ildsjeler ikke orker mer, eller stopper helt opp for noe som både vi og vedkommende normalt ville kalle fillesaker.
Behandling
Det finnes ingen bestemt medisinsk behandling for utbrenthet. Legen vil ofte undersøke deg og prøve å utelukke andre sykdommer. Hvis konklusjonen blir «utbrenthet», må du ta tiden til hjelp for å komme til krefter igjen.
Det er viktig å få nok hvile, gjøre endringer i de sammenhengene som sliter en ut (jobb, skole, privatliv, frivillig tjeneste, aktiviteter). Hvis en fortsetter i samme spor, blir det ikke bedre. Noen anbefaler trening. Og det er en god måte å få ut frustrasjon og bygge seg opp på hvis ikke kroppen er for sliten.
Forebygging
Det er vanskelig for en som er midt i prosessen å se at eventyret om «drege du den, så drege du den au» kan bety noe.
Arbeidsgiver har begrensede muligheter til å gripe inn, men bør spørre seg selv om mengden gjøremål står i forhold til hva en enkelt person kan klare som jevn belastning, hvis han/hun skal ha energi tilovers til skippertakene. Det er lett å spørre et ja-menneske om mye – men alle har sine ressursbegrensninger.
Mikojan-Gurevitsj MiG-21
Mikojan-Gurevitsj MiG-21 (NATO-kallenavn Fishbed) (kyrillisk skrift: МиГ-21) er et en-motors sovjetisk-bygget jagerfly produsert av Mikojan-Gurevitsj. Det skal ha vært produsert i over 8 000 eksemplarer og er derfor det mest produserte supersoniske flyet i verden. Flyet ble produsert i 20 forskjellige varianter og ble eksportert til om lag 30 land.
Historikk
Den første prototypen med deltavinge, kalt Ye-4 eller E-4, fløy 14. juni 1956, og flyet ble satt i produksjon tidlig i 1959.
MiG-21 ble brukt av de kommunistiske styrkene i Vietnamkrigen, og ble regnet som et avansert jagerfly på den tiden. Med sin deltavinge var det den første jageren Sovjetunionen produserte som var egnet til både luftkamp og avskjæring.
Flyet er ganske lett, og kan oppnå Mach 2 ved hjelp av etterbrenner. Sammenlignbare fly er det amerikanske F-104 Starfighter og det franske Mirage III.
MiG-21 dannet sammen med MiG-17 ryggraden i det nord-vietnamesiske luftforsvaret under Vietnamkrigen. MiG-21 var ofte i luftkamp med amerikanske fly som F-105 Thunderchief, F-8 Crusader og mest av alt F-4 Phantom II.
Sture
Sture er et mannsnavn med opprinnelse i norrønt stúra, som kan bety «å være i strid», «nedfor, slukøret» eller «sta». Sture brukes også som mellomnavn.
Ingolf Johannesen
Ingolf Johannesen (født 9. september 1915 i Tananger, død 13. juni 1998 i Tananger, Sola kommune) var en norsk motstandsmann og medlem av Shetlandsgjengen. Han er kjent for sin innsats under andre verdenskrig, da han ble dekorert med Krigskorset, Norges fremste utmerkelse.
Sture
Kjente personer med navnet
Personene i listene er ordnet kronologisk etter fødselsår.
Ingolf Johannesen
Johannesen flyktet til Storbritannia 11. september 1941 med skøyta «Sjøleik», sammen med 17 andre menn og en kvinne. Etter et kort opphold ved Royal Patriotic School, ble flyktningene fra «Sjøleik» spredt for alle vinder. Johannesen dro med eieren av «Sjøleik» tilbake til Skottland hvor de drev fiske med «Sjøleik».
Etter et år som fisker ble han med i Shetlandsgjengen, som fast mannskap ombord på «Hitra». Johannesen seilte i hemmelige oppdrag mellom Norge og Shetland, og fraktet soldater, etterretningsagenter, flyktninger og militære forsyninger over Nordsjøen. I vintersesongene 1943–44 og 1944–45 gjennomførte Johannesen 40 turer med «Hitra». Han var blant dem som hadde flest turer til det okkuperte Norge.
Johannesen ligger begravd på Tananger kirkegård.
Skatval kirke
Skatval kirke er en trekirke i Skatval sokn i Stjørdal kommune. Skatval har vært kirkested siden middelalderen. Den kirken som står på stedet i dag, er en trekirke fra 1901. Det er kirkegård ved kirken.
I 1589 var det tre kirker det ikke lenger var behov for, Auran og Fløan på Skatval og Skjelstad i Hegra. Det ble da igjen fire kirker i Stjørdal prestegjeld, hovedkirken Værnes og anneksene Skatval, Hegra og Leksdal (Lånke). Disse kirkene skulle betjenes av to prester.
I 1849 ble Stjørdal prestegjeld delt, og Nedre Stjørdal prestegjeld kom til å bestå av Værnes (Stjørdal) hovedsokn og anneksene Lånke og Skatval. Prestegjeldet fikk en sokneprest og en kapellan. Kapellangården lå på Bolkan på Skatval.
Kingpin
Kingpin (eg. navn Wilson Fisk) er en superskurk fra Marvel Comics som ble skapt av Stan Lee og John Romita sr. Hans første opptreden var i The Amazing Spider-Man #50 som utkom i USA i 1967. Han var modellert etter Sydney Greenstreets rolle i filmklassikeren Malteserfalken.
Wilson Fisk er lederen av New York mafiaen og går under navnet Kingpin i underverdenen. Han er en korpulent og veldig høy mann og går ofte i hvit dress og går med stokk med en stor diamant som håndtak og sigar. I offentligheten presenterer Fisk seg som en vanlig multimillionær forretningsmann. Fisk har kjempet mot mange forbryterbekjempere, bl.a. Spider-man, Daredevil og The Punisher. Fisk er kaldblodig og eier derfor ingen anger for det han gjør.
Toer uten styrmann
Toer uten styrmann (2-) er en kapproingsbåt som ros av to personer med én åre hver. Båten er ca. 9,5 m lang. Klassen er olympisk for både kvinner og menn.
Chlosyne
Chlosyne er en slekt av sommerfugler som tilhører gruppen rutevinger (Melitaeini) i den artsrike familien flikvinger (Nymphalidae). De er stort sett ganske små, brun- eller gulaktige sommerfugler, ofte med mørkt nettmønster på vingene. Alle de 26 kjente artene er amerikanske.
Utseende
Ganske små (vingespenn 25 – 40 mm) sommerfugler, relativt spinkelt bygde. Som hos de aller fleste flikvinger er frambeina reduserte. Vingene er avrundede, ikke flikete langs ytterkanten. Fargen kan variere en god del men Chlosyne-artene har vanligvis brunlig grunnfarge med gule eller oransje tegninger. Noen har også oransje grunnfarge. Bakvingenes underside har ofte vekselvise hvite og brunlige tverrbånd, kantet med svart. Larvene er dekket med torner, puppene knudrete.
Levevis
Rutevingene er ikke spesielt sterke flygere, og de fleste artene er nokså stedbundne med små, lokale kolonier. De finnes særlig på blomsterenger. Larvene lever selskapelig i silkespinn. De tar opp forsvarsstoffer fra næringsplantene og er derfor trolig usmakelige for rovdyr. De overvintrer som larver. Denne slekten kan bruke mange ulike planter som næring, blant annet fra akantusfamilien og kurvplantefamilien.
Utbredelse
Slekten er utbredt i både Nord-, Mellom- og Sør-Amerika.
Systematisk inndeling
Slekten blir delt opp i artsgrupper som trolig representerer monofyletiske grupper.
Your Song
Sangen ble utgitt i USA i oktober 1970 som B-side til «Take Me to the Pilot». Begge ble spilt på radio, men «Your Song» ble foretrukket av DJ-ene og erstattet «Take Me to the Pilot» som A-side.
En versjon av sangen med tittelen «Your Song (Demo Version)» var inkludert på samlealbumet To Be Continued … fra 1991.
I 2002 gjeninnspilte John sangen som en duett med operasangeren Alessandro Safina for den første Sports Relief-veldedighetsteletonen. Produsenter var Phil Ramone og Romano Musumarra.
Komposisjon og inspirasjon
«Your Song» er en myk blanding av to ulike stiler: folk og jazz: «I hope you don't mind/I hope you don't mind/I hope you don't mind/That I put in words/How wonderful life is when you're in the world».
Det instrumentale fokuset ligger på Johns Leon Russell-inspirerte pianospill sammen med akustisk gitar, Paul Buckmasters strykearrangement og shufflespillende rytmeseksjon.
Teksten uttrykker de romantiske tankene til en uskyldig. Taupin kommer med en enkel kjærlighetssangtekst i begynnelsen: ''«It's a little bit funny this feeling inside/I'm not one of those who can easily hide/I don't have much money but boy if I did/I'd buy a big house where we both coud live».
Til tider snubler den selvmisbilligende fortelleren for å få ut sine følelser, som til tross for å være en melodramtisk innretning blir kalt «effektivt og søtt» av Allmusic. : ''«So excuse me forgetting but these things I do/You see I've forgotten if they're green or they're blue/Anyway the thing is what I really mean/Yours are the sweetest eyes I've ever seen/And you can tell everybody this is your song/It may be quite simple but now it's done».
Sangen var en del av et forråd med sanger som John og Taupin skrev i 1969, da de bodde sammen. John plasserer komponeringen av sangen til 27. oktober 1969. Antageligvis tok det ham ti minutter. Taupin skrev teksten tidligere samme dag under frokosten.
John kaller sangen for én av sine favoritter og fremfører den på flere av sine konserter. I et intervju kommenterte han at «[han] ikke tror at [han har] skrevet en så god kjærlighetssang siden».
«Your Song» selv tjente som inspirasjon for sangen «We All Fall in Love Sometimes» på Johns album Captain Fantastic and the Brown Dirt Cowboy fra 1975.
Mottakelse
«Your Song» ble rost av kritikerne da den ble utgitt og i de påfølgende årene. Allmusic har hevdet at det er en «nesten-perfekt sang». John Lennon (forhenværende medlem av The Beatles) hevdet at sangen var «det eneste nye som hendte siden vi hendte». Rolling Stone kalte den en ''«vakker Mc Cartneyesque ballade».
Rolling Stone rangerte den som nummer 136 på sin liste over The 500 Greatest Songs of All Time i 2004.
Norsk versjon
Finn Kalvik har skrevet en norsk tekst. På norsk bærer den tittelen «Sangen til deg». Sangen ble utgitt av Kalvik på LP-platen Fyll mine seil (Polydor 2382 077) i 1976.
Police (Scotland) Act 1857
Police (Scotland) Act 1857 (20 & 21 Vict., c.72) var en lov vedtatt av Det britiske parlamentet. Den medførte at det ble obligatorisk for grevskapene i Skottland å opprette politistyrker, og at eksisterende styrker i burghene kunne konsolideres med slike styrker.
222 Lucia
222 Lucia er en hovedbelteasteroide og et medlem av asteroidefamilien Themis. Den ble oppdaga den 9. februar 1882 av Johann Palisa fra Universitäts-Sternwarte Wien i Wien. Den er oppkalt etter Lucia, datteren til den østerrikske greven Hans Wilczek som var sponsor av oppdagelsesferder og kunst.
Singlesculler
Singlesculler er en konkurranserobåt som er ca. åtte meter lang. Den ros av én person med to årer. Båtklassen er olympisk klasse for både kvinner og menn. Minimumsvekten til skroget er 14 kg.
Norge har én olympisk mester i singlesculler – Olaf Tufte fra OL i Athen 2004 og OL i Beijing 2008. Singlesculler var på OL-programmet allerede under Sommer-OL i 1900.
B. Traven
B. Traven (født ca. 1882, død 26. mars 1969) var en tysk forfatter. Han skrev for det meste på tysk, men utgav også noen bøker på engelsk. Hans mest kjente roman er Skatten i Sierra Madre (Der Schatz der Sierra Madre). Han skrev også under pseudonymene Ret Marut, Traven Torsvan og Hal Croves.
Traven holdt hele tiden hardt på sin anonymitet, og gav aldri intervjuer. Det er til og med noe usikkert om han opprinnelig var tysk, eller om han bare brukte det som sitt primære språk som forfatter. Forskjellige oppslagsverk spekulerer i om han ble født i USA eller Polen. Det meste peker dog mot at han var tyskfødt.
Meta
Meta- er et prefiks som kommer fra gresk og betyr mellom, etter eller over
En metadiskusjon er en diskusjon om en diskusjon.
I datasammenheng betyr meta «en underliggende definisjon eller beskrivelse». Slik sett er metadata en definisjon eller beskrivelse av data – data om data.
Metakunst er kunst som diskuterer kunst, seg selv og sin rett til eksistens.
Oseanias flagg
Dette er et galleri over oseaniske lands flagg.
Krone (hodebekledning)
Krone er en særlig utsmykket form for hodebekledning. Kroner forbindes mest med kongelige og adelige personer, da som symbol på makt og verdighet, men kan også bli brukt av andre ved visse anledninger, for eksempel som hodepynt båret av bruder i brylluper, eller når barn har bursdag. Kroner er kjent fra langt tilbake og varierer i utformingen.